Damesingletitlen blev vundet af [[Agnieszka Radwańska]], som dermed gentog sin sejr ved [[China Open 2011]] og altså vandt titlen for anden gang. [[Agnieszka Radwańska|Polakken]] tabte ikke et eneste sæt i turneringen og besejrede [[Johanna Konta]] i finalen med 6-4, 6-2 i løbet af 1 [[time]] og 36 [[minut]]ter. Dermed sikrede [[Agnieszka Radwańska|Radwańska]] sig den 20. [[WTA Tour|WTA-titel]] i karrieren, hvoraf hun indtil da havde vundet ni i [[Asien]], og sejren var hendes tredje gevinst i en [[WTA Premier Mandatory|Premier Mandatory]]-turnering. Det var til gengæld første gang i [[Johanna Konta|Konta]]s karriere, at hun havde kvalificeret sig til en finale på [[WTA Premier Mandatory|Premier Mandatory]]-niveau, men på trods af finalenederlaget avancerede hun for første gang i karrieren til en placering blandt de ti bedste på [[WTA's verdensrangliste]]. Hun blev dermed den blot fjerde [[Storbritannien|britiske]] [[kvinde]] i top 10, siden ranglisten blev etableret i [[1975]].<ref>[http://www.wtatennis.com/news/article/5963221/title/brilliant-radwanska-defeats-konta-to-lift-second-beijing-title WTA - ''Brilliant Radwanska Defeats Konta To Lift Second Beijing Title'' (8. oktober 2016)] {{en sprog}}</ref> Det var 32 [[år]] siden [[Storbritannien]] senest havde haft en spiller ([[Jo Durie]]) blandt de ti bedste kvinder.<ref>[http://www.wtatennis.com/news/article/5961480/title/10-things-to-know-konta-faces-radwanska-for-china-open-title WTA - ''10 Things To Know: Konta Faces Radwanska For China Open Title'' (8. oktober 2016)] {{en sprog}}</ref>
Sport Foreninger Organisationer